EL Επίσημη Εφημερίδα της Ευρωπαϊκής Ένωσης C 25/18

Δημοσίευση αίτησης σύμφωνα με το άρθρο 50 παράγραφος 2 στοιχείο α) του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου για τα συστήματα ποιότητας των γεωργικών προϊόντων και τροφίμων

(2015/C 25/08)

Η παρούσα δημοσίευση παρέχει το δικαίωμα ένστασης κατά την έννοια του άρθρου 51 του κανονισμού (ΕΕ) αριθ. 1151/2012 του Ευρωπαϊκού Κοινοβουλίου και του Συμβουλίου (1).

ΕΝΙΑΙΟ ΕΓΓΡΑΦΟ

«ARROZ CAROLINO DO BAIXO MONDEGO»

Αριθ. ΕΚ: PT-PGI-0005-0966-21.2.2012

ΠΟΠ ( ) ΠΓΕ ( X )

1. Ονομασία

«Arroz Carolino do Baixo Mondego»

2. Κράτος μέλος ή τρίτη χώρα

Πορτογαλία

3. Περιγραφή του γεωργικού προϊόντος ή του τροφίμου

3.1. Τύπος προϊόντος

Κλάση 1.6 Φρούτα, λαχανικά και δημητριακά, νωπά ή μεταποιημένα

3.2. Περιγραφή του προϊόντος για το οποίο ισχύει η ονομασία υπό 1

Η ονομασία «Arroz Carolino do Baixo Mondego» καλύπτει την καθαρισμένη καρύοψη του είδους Oryza sativa L, υποείδος Japonica, που προέρχεται από διάφορες ποικιλίες όπως Aríete, EuroSis, Augusto, Vasco και Luna, η οποία, λόγω της καλλιέργειας στην περιοχή Baixo Mondego, παρουσιάζει, μετά από αποφλοίωση και λεύκανση, μέγιστη περιεκτικότητα σε υγρασία 13 %, καθώς και τα χαρακτηριστικά που εκτίθενται στη συνέχεια.

Ποικιλικά χαρακτηριστικά του λευκασμένων ωμών κόκκων

Λόγω των βιομετρικών του χαρακτηριστικών, το «Arroz Carolino do Baixo Mondego» ταξινομείται στην κατηγορία του μακρύκοκκου ρυζιού τύπου «A». Ο λευκόχρωμος κόκκος έχει υαλώδη και κρυσταλλώδη όψη.

Χημικά χαρακτηριστικά του ωμού κόκκου

Παράμετροι Ελάχιστες τιμές Μέγιστες τιμές Εμφανής αμυλόζη (% ξ.ο.) 17,5 22,5 Πρωτεΐνη (% ξ.ο.) 6,1 7,2 Λίπος (% ξ.ο.) 0,54 0,95 Ολική τέφρα (% ξ.ο.) 0,30 0,45

Φυσικά χαρακτηριστικά

Παράμετροι Ελάχιστες τιμές Μέγιστες τιμές Ακέραιοι κόκκοι (%) 60 68

Ρεολογικά χαρακτηριστικά

Παράμετροι Ελάχιστες τιμές Μέγιστες τιμές Ιξώδες (cP) 2 900 3 700 Αναδιάταξη (cP) 50 500

Χαρακτηριστικά ψησίματος

Παράμετροι Ελάχιστες τιμές Μέγιστες τιμές Σκληρότητα* (Kg/cm2) 0,9 1,2 Χρόνος ψησίματος (σε λεπτά) 10 12 Προσροφώμενη ποσότητα νερού (%) 13 20 Αύξηση του όγκου (συντελεστής) 2,09 2,49 Διάλυση (%) 1 2

3.3. Ζωοτροφές (μόνο για προϊόντα ζωικής προέλευσης)

—

3.4. Ειδικά στάδια της παραγωγής τα οποία πρέπει να εκτελούνται εντός της οριοθετημένης γεωγραφικής περιοχής

Όλες οι εργασίες για την παραγωγή του «Arroz Carolino do Baixo Mondego», από τη σπορά έως τη συγκομιδή, εκτελούνται εντός της οριοθετούμενης στο σημείο 4 της γεωγραφικής περιοχής.

3.5. Ειδικοί κανόνες σχετικά με τον τεμαχισμό, το τρίψιμο, τη συσκευασία κ.λπ. του προϊόντος στο οποίο αναφέρεται η ονομασία

—

3.6. Ειδικοί κανόνες σχετικά με την επισήμανση του προϊόντος στο οποίο αναφέρεται η καταχωρισμένη ονομασία

Η ειδική επισήμανση πρέπει να περιλαμβάνει:

το όνομα του οργανισμού ελέγχου και πιστοποίησης και το αντίστοιχο σήμα πιστοποίησης, που φέρει αύξοντα αριθμό·

τον λογότυπο του «Arroz Carolino do Baixo Mondego», που εμφαίνεται στη συνέχεια:

4. Συνοπτική οριοθέτηση της γεωγραφικής περιοχής

Η γεωγραφική περιοχή παραγωγής του «Arroz Carolino do Baixo Mondego» καλύπτει τις ενορίες (freguesias): Ançã (concelho Cantanhede)· Ameal, Antuzede, Arzila, Ribeira de Frades, São João do Campo, S. Martinho do Bispo και Taveiro (concelho Coïmbre)· Anobra (concelho Condeixa-a-Nova)· Alqueidão, Lavos, Paião, Borda do Campo, Maiorca, Ferreira-a-Nova, Santana και Vila Verde (concelho Figueira da Foz)· Tentúgal, Meãs do Campo, Carapinheira, Montemor-o-Velho, Gatões, Abrunheira, Liceia, Verride, Ereira, Vila Nova da Barca, Pereira και Santo Varão (concelho Montemor-o-Velho)· Louriçal (concelho Pombal)· Alfarelos, Brunhós, Gesteira, Granja do Ulmeiro, Samuel, Soure, Vila Nova de Anços και Vinha da Rainha (concelho Soure).

5. Δεσμός με τη γεωγραφική περιοχή

Ιδιαιτερότητα της γεωγραφικής περιοχής

Σε κλιματικό επίπεδο, το Baixo Mondego διακρίνεται λόγω της γεωγραφικής του θέσης, από τις άλλες περιοχές παραγωγής ρυζιού, ιδίως την περιοχή της κοιλάδας του Τάγου και του Sado. Για το σύνολο του κύκλου ορυζοκαλλιέργειας, και ιδίως τη φάση που εκτείνεται από το σχηματισμό του κόκκου έως την ωρίμαση ή τη συγκομιδή, η περιοχή Baixo Mondego διαφοροποιείται από τις άλλες περιοχές ως προς τις εξής πτυχές: 1) μικρότερη διάρκεια έκθεσης στο φως (1 627 ώρες φωτός σε όλη τη διάρκεια του κύκλου καλλιέργειας, εκ των οποίων περίπου 500 συγκεντρωμένες στην περίοδο από το σχηματισμό έως την ωρίμαση του κόκκου)· 2) ηπιότερες μέσες θερμοκρασίες και μικρότερο θερμοκρασιακό εύρος, σε συνδυασμό με υψηλή σχετική υγρασία του αέρα· 3) μικρότερη συνολική ηλιακή ακτινοβολία (περίπου 29 kcal/cm2 κατά τους μήνες Αύγουστο και Σεπτέμβριο)

Ιδιοτυπία του προϊόντος

Οι χαμηλές θερμοκρασίες και η περιορισμένη ηλιοφάνεια κατά την περίοδο της προσυγκομιδής ή ωρίμασης της καλλιέργειας αποτελούν τους ειδικούς γεωργοπεριβαλλλοντικούς παράγοντες που συμβάλλουν στην αργή ωρίμαση και, συνεπώς, στην ιδιαίτερη χημική σύσταση του ρυζιού.

Κατά τη φάση ωρίμασης του κόκκου του ρυζιού σημειώνεται σημαντική μείωση της συνολικής ηλιακής ακτινοβολίας, που καθιστά τη διαδικασία ωρίμασης πιο σταθερή και πιο παρατεταμένη, χαρακτηριζόμενη ως ωρίμαση αργή και ιδιότυπη του ρυζιού «Arroz Carolino do Baixo Mondego».

Χαρακτηρίζεται από μέτρια περιεκτικότητα σε αμυλόζη ανερχόμενη σε 17,5 έως 22,5 % επί ξ.ο., σύντομο χρόνο βρασμού (10 έως 12 λεπτά), μέτρια υφή (0,9 έως 1,2 kg/cm2) και σταθερότητα στην αναδιάταξη του αμύλου.

Από την ανάλυση των δεδομένων για τις ίδιες ποικιλίες προκύπτει ότι η περιεκτικότητα σε αμυλόζη σε δείγματα προερχόμενα από τη γεωγραφική περιοχή του Baixo Mondego είναι ανώτερη κατά περίπου 2 % και ότι το ιξώδες συνδυασμένο με τα γευστικά χαρακτηριστικά (άρωμα και γεύση) αποτελούν παράγοντες διαφοροποίησης σε σχέση με την παραγωγή άλλων περιοχών ορυζοκαλλιέργειας. Το χρώμα έχει μεγάλη καθαρότητα και ομοιομορφία.

Αυτές οι ιδιαιτερότητες που συνδέονται με την ορυζοκαλλιέργεια στην περιοχή Baixo Mondego είναι απόρροια των προαναφερόμενων γεωργοπεριβαλλοντικών παραγόντων, χάρη στους οποίους η ωρίμαση των κόκκων στους ορυζώνες είναι αργή και οι οποίοι καθορίζουν τη μαγειρική ποιότητα του «Arroz Carolino do Baixo Mondego».

Μετά από βρασμό σε νερό, από οργανοληπτική εξέταση του «Arroz Carolino do Baixo Mondego» εκτελούμενη από ομάδα γευσιγνωστών προκύπτει ότι το συγκεκριμένο ρύζι έχει κόκκους καλά διαχωρισμένους, τρυφερούς και κρεμώδεις, χαρακτηριζόμενους από τη λεία και ελαιώδη επιφάνειά τους, εντονότερη σε σχέση με το κοινό ρύζι καρολίνα («arroz carolino»).

Αιτιώδης σχέση που συνδέει τη γεωγραφική περιοχή με την ποιότητα ή τα χαρακτηριστικά του προϊόντος (για τις ΠΟΠ) ή με μια συγκεκριμένη ιδιότητα, τη φήμη ή άλλα χαρακτηριστικά του προϊόντος (για τις ΠΓΕ).

Χάρη στα κλιματικά χαρακτηριστικά της περιοχής Baixo Mondego, ο σχηματισμός των κόκκων και η ωρίμαση του «Arroz Carolino do Baixo Mondego» είναι βραδύτερα, γεγονός που ενισχύει τους φυσιολογικούς μηχανισμούς που έχουν επίδραση στην ποιότητα του ρυζιού, και συγκεκριμένα:

— τάση να παρουσιάζει υψηλότερες περιεκτικότητες σε αμυλόζη,

— σημαντικότερο ποσοστό ακέραιων κόκκων, λόγω της σπανιότερης εμφάνισης ρωγμών στο τέλος του κύκλου καλλιέργειας ή κατά τη φάση ωρίμασης του καρπού.

Παραπομπή στη δημοσίευση των προδιαγραφών

(άρθρο 6 παράγραφος 1 δεύτερο εδάφιο του παρόντος κανονισμού)

http://www.dgadr.mamaot.pt/images/docs/val/dop_igp_etg/Valor/CE_Arroz_Carolino_B.Mondego.pdf

(1) ΕΕ L 343 της 14.12.2012, σ. 1.